pythainlp/thai-wiki-dataset-v4 huggingface dataset:
แบร์คไฮน์

แบร์คไฮน์ ([bɛɐ̯khaɪn]) เป็นไนต์คลับในเบอร์ลิน ประเทศเยอรมนี ตั้งอยู่ในเขตฟรีดริชส์ไฮน์ใกล้กับพรมแดนเขตคร็อยทซ์แบร์ค ไม่ไกลจากสถานีรถไฟเบอร์ลินตะวันออก ไนต์คลับนี้ก่อตั้งขึ้นในปี 2004 โดยนอร์แบร์ท ทอร์มัน (Norbert Thormann) และมิชชาเอล ท็อยเฟอเลอ (Michael Teufele) ซึ่งเป็นเพื่อนกัน และกลายเป็นหนึ่งในคลับที่มีชื่อเสียงที่สุดในโลก และได้รับการขนานนามว่าเป็น "เมืองหลวงโลกของดนตรีเทคโน"
ห้องหลักของแบร์คไฮม์มุ่งเน้นไปที่ดนตรีเทคโน ชั้นบนมีพื้นที่เล็ก ๆ ชื่อ พาโนรามาบาร์ (Panorama Bar) ซึ่งเป็นดนตรีเฮาส์ ชั้นใต้ดินเปิดให้เข้าสำหรับผู้ชายเท่านั้น มีชื่อว่า "Lab.Oratory" (ลับโอราโทรี) โรลลิงสโตนเขียนบรรยายถึงส่วนชั้นใต้ดินนี้ไว้ในปี 2014 ว่าเป็น "ที่รู้กันในฐานะเซ็กซ์คลับที่สุดขั้วที่สุดของเบอร์ลิน" ภายในคลับยังมีดาร์กรูมซึ่งมีไว้ใช้ทำกิจกรรมทางเพศเป็นพิเศษ สื่อมักจะรายงานว่าผู้เข้าใช้บริการของคลับมักปล่อยตัวให้เปิดเผยต่อการมีเพศสสัมพันธ์อยู่เสมอ 
วัฒนธรรม.
ภายในมีกฎห้ามถ่ายภาพเป็นอันขาด ผู้ที่เข้าใช้บริการที่มีมือถือพกมาด้วยจะต้องได้รับสติกเกอร์ติดปิดที่กล้องของมือถือ กฎนี้ยังคงบังคับใช้แม้ในระหว่างปี 2020 ซึ่งคลับปิดให้บริการและแปลงไปเป็นพื้นที่จัดแสดงงานศิลปะชั่วคราวระหว่างการระบาดของโควิด-19 ในห้องส้วมของคลับไม่มีกระจก เพื่อให้ผู้เข้าใช้บริการไม่ต้องกังวลกับ "ความเสื่อมเสียเกียรติยศจนหมดสนุกหลังเห็นหน้าของตนหลังปาร์ตีที่สุดเหวี่ยง" ("buzzkilling indignity of seeing their own faces after an epic partying session")
ผลการค้นคว้าทางวิชาการในปี 2022 ระบุว่าแบร์คไฮน์เป็น "การรวมกันขององค์ประกอบต่าง ๆ ของตัณหาและยา" ('pharmacolibidinal constellation') ที่โดดเด่นเป็นพิเศษ รสนิยมทางเพศอาจเปลี่ยนแปร (sexual orientations may become porous) และพฤติกรรมที่มีอยู่เดิมเปลี่ยนแปลงไปได้ตามสภาพแวดล้อมพิเศษของคลับ
ระเบียบการผ่านประตูแบร์คไฮน์เป็นที่รู้จักในทางที่ไม่ดีเป็นพิเศษ ระเบียบประตูของแบร์คไฮน์ทั้งเคร่งครัดและไม่โปร่งใส และมักถูกกล่าวหาว่ามีอคติทางเชื้อชาติ และมักนำไปสู่ข้อสงสัยและข้อถกเถียงเกี่ยวกับนโยบายซึ่งขึ้นอยู่กับความรู้สึกของคนคุมประตูเป็นหลัก สเว็น มาร์ควาร์ท (Sven Marquardt) หัวหน้าคนคุมประตูผู้เป็นช่างภาพเช่นกัน กลายมาเป็นคนมีชื่อเสียงย่อย ๆ ในแวดวงเทคโน
คอร์เซรา

บริษัทคอร์เซรา  เป็นผู้ให้บริการคอร์สเรียนออนไลน์แบบเปิดขนาดมหึมาที่มีสำนักงานใหญ่อยู่ในสหรัฐ ก่อตั้งขึ้นในปี 2012 โดยศาสตราจารย์ด้านวิทยาการคอมพิวเตอร์ประจำมหาวิทยาลัยสแตนฟอร์ด แอนดรูว์ อึ่ง และ แดฟเน คอลเลอร์ คอร์เซรายังทำงานร่วมกับมหาวิทยาลัยและองค์การต่าง ๆ เพื่อให้บริการคอร์สเรียนออนไลน์, ใบเกียรติบัตรรับรองการเข้าร่วม และวุฒิบัตรในสาขาวิชาต่าง ๆ มากมาย ในปี 2023 มีบริษัทและมหาวิทยาลัยมากกว่า 275 องค์กรที่ให้บริการมากกว่า 4,000 คอร์สผ่านทางคอร์เซรา
ประวัติศาสตร์.
คอร์เซราก่อตั้งขึ้นในปี 2012 โดยศาสตราจารย์ด้านวิทยาการคอมพิวเตอร์ประจำมหาวิทยาลัยสแตนฟอร์ด แอนดรูว์ อึ่ง และ แดฟเน คอลเลอร์ ทั้งสองเริ่มให้บริการคอร์สของตนจากสแตนฟอร์ดในปี 2011 และไม่นานจากนั้นได้ออกจากมหาวิทยาลัยมาเพื่อเปิดตัวคอร์เซรา มหาวิทยาลัยพรินซ์ตัน, สแตนฟอร์ด, มิชิแกน และเพนซิลเวเนีย เป็นมหาวิทยาลัยกลุ่มแรกที่ให้บริการคอร์สบนคอร์เซรา
คาริง นานามิ

คาริง นานามิ (; โรมาจิ: "Nanami Karin", เกิด 7 มกราคม) เป็นนักพากย์หญิงชาวญี่ปุ่น เกิดที่ซัปโปโร จังหวัดฮกไกโด สังกัดอะตอมมิกมังกี
ชีวประวัติ.
ตอนอยู่ชั้นประถมสนุกกับการเล่นกับเพื่อน ๆ โดยแสดงเป็นตัวละครต่าง ๆ และเนื่องจากต้องการหาเลี้ยงชีพด้วยสิ่งที่ชอบจึงได้ตั้งเป้าที่จะเป็นนักพากย์ 
สำเร็จการศึกษาจากหลักสูตรนักพากย์ของ Avex Artist Academy โดยเป็นนักเรียนทุน ผลงานพากย์แรกคืออนิเมะเรื่องโนบุนางะ เดอะ ฟูล ในปี 2014
เค็นน์ (นักแสดง)

เค็นอิจิโร โอฮาชิ (; โรมาจิ: "Ōhashi Ken'ichirō", 24 มีนาคม 1982 –) ชื่อในวงการว่า เค็นน์ (KENN) เป็น นักพากย์ นักแสดง และ นักร้อง ชาวญี่ปุ่น เกิดที่โตเกียว สังกัด Zynchro
ผลงานที่เป็นที่รู้จัก ได้แก่ ปริ๊นซ์ ออฟ เทนนิส มิวสิคัล (ฟุจิ ยูตะ), สองสิงห์อวกาศ (นัมบะ ฮิบิโตะ), เกียกุเต็งไซบัง 4 (โอโดโรกิ โฮสึเกะ) และ เกมกลคนอัจฉริยะ GX (ยูกิ จูได) และอื่น ๆ
ซาระ มัตสึโมโตะ

ซาระ มัตสึโมโตะ (<ruby>松本 沙羅<rt>まつもと さら</rt></ruby>, 25 พฤษภาคม 1992) เป็นนักพากย์หญิงชาวญี่ปุ่น เกิดที่จังหวัดชิบะ เป็นสมาชิกสมทบของเค็นยูออฟฟิศ
มายบิ๊กบิ๊กเฟรนด์

มายบิ๊กบิ๊กเฟรนด์  เป็นการ์ตูนทีวีแอนิเมชันของประเทศบราซิล-แคนาดา ผลิตโดย 2ดี แล็บ และ เบรกทรูดิแอนิเมชัน สร้างโดย อันเดรส ลีบัน และคลอเดีย คูแกน ไบรท์แมน ออกอากาศครั้งแรกเมื่อวันที่ 9 สิงหาคม พ.ศ. 2010 ในช่องดิสคัฟเวอรีคิดส์
กีฬาซอฟต์เทนนิสในเอเชียนเกมส์ 2022

กีฬาซอฟต์เทนนิสในเอเชียนเกมส์ 2022 จัดขึ้นที่ศูนย์เทนนิสศูนย์กีฬาโอลิมปิกหางโจว หางโจว ประเทศจีน ตั้งแต่วันที่ 3 - 7 ตุลาคม ค.ศ. 2023
กีฬาซอฟท์เทนนิสมีราการแข่งขันประเภททีมและประเภทบุคคลสำหรับชายและหญิง รวมถึงการแข่งขันคู่ผสม
ประเทศที่เข้าร่วมแข่งขัน.
นักกีฬาทั้งหมด 97 คนจาก 12 ชาติจะแข่งขันกีฬาซอฟต์เทนนิสในเอเชียนเกมส์ 2022:
<templatestyles src="Div col/styles.css"/>
กีฬาปีนหน้าผาในเอเชียนเกมส์ 2022

กีฬาปีนหน้าผาในเอเชียนเกมส์ 2022 จัดขึ้นที่ศูนย์กีฬาปีนหน้าผาเชาซิง เค่อเฉียว หยางซาน หางโจว ประเทศจีน ตั้งแต่วันที่ 3–7 ตุลาคม ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 106 คนจาก 16 ชาติจะแข่งขันกีฬาปีนหน้าผาในเอเชียนเกมส์ 2022:
<templatestyles src="Div col/styles.css"/>
กีฬายิวยิตสูในเอเชียนเกมส์ 2022

กีฬายิวยิตสูในเอเชียนเกมส์ 2022 จัดขึ้นที่โรงยิมโอคุยามะ ลิน พียู หางโจว ประเทศจีน ตั้งแต่วันที่ 5-7 ตุลาคม ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 189 คนจาก 28 ชาติจะแข่งขันกีฬายิวยิตสูในเอเชียนเกมส์ 2022:
<templatestyles src="Div col/styles.css"/>
กีฬามวยปล้ำในเอเชียนเกมส์ 2022

กีฬามวยปล้ำในเอเชียนเกมส์ 2022 จัดขึ้นที่ศูนย์วัฒนธรรมและนิทรรศการกีฬาหลินอัน หางโจว ประเทศจีน ตั้งแต่วันที่ 4-7 ตุลาคม ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 249 คนจาก 30 ชาติจะแข่งขันกีฬามวยปล้ำในเอเชียนเกมส์ 2022:
<templatestyles src="Div col/styles.css"/>
วันยูไอ

วันยูไอ (One UI) คือส่วนต่อประสานกับผู้ใช้ (UI) ที่พัฒนาโดยซัมซุง สำหรับอุปกรณ์แอนดรอยด์ รุ่นแอนดรอยด์ 9 ขึ้นไป เป็นการแทนที่ ซัมซุง เอกซ์พีเรียนซ์ และ ทัชวิซ วันยูไอนั้นได้รับการออกแบบมาเพื่อให้การใช้ สมาร์ทโฟน นั้นง่ายขึ้นและน่าพึงตามากขึ้น องค์ประกอบบางอย่างของวันยูไอได้รับการปรับแต่งให้ตรงกับสีที่ขึ้นอยู่กับสีของโทรศัพท์ของผู้ใช้เพื่อให้มีความชัดเจนมากขึ้น ระบบวันยูไอได้รับการประกาศในงาน Samsung Developer Conference ในปี 2561 และเปิดตัวใน Galaxy Unpacked ในเดือนกุมภาพันธ์ 2562 พร้อมกับ Galaxy S10 series, Galaxy Buds และ Galaxy Fold
นอกจากนี้ วันยูไอก็เป็นเลเยอร์ซอฟต์แวร์สำหรับแพลตฟอร์มนาฬิกาอัจฉริยะ Tizen และ Wear OS ซึ่งซัมซุงได้พัฒนาร่วมกับกูเกิล
กีฬาระบำใต้น้ำในเอเชียนเกมส์ 2022

กีฬาระบำใต้น้ำในเอเชียนเกมส์ 2022 จัดขึ้นที่ศูนย์กีฬาทางน้ำหางโจวโอลิมปิกสปอร์ตอารีน่า หางโจว ประเทศจีน ตั้งแต่วันที่ 6-8 ตุลาคม ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 84 คนจาก 10 ชาติจะแข่งขันกีฬาระบำใต้น้ำในเอเชียนเกมส์ 2022:
<templatestyles src="Div col/styles.css"/>
กีฬาเบรกกิงในเอเชียนเกมส์ 2022

กีฬาเบรกกิงในเอเชียนเกมส์ 2022 จัดขึ้นที่โรงยิมเนเซียมสวนกีฬาคลองกงซู หางโจว ประเทศจีน ตั้งแต่วันที่ 6-7 ตุลาคม ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 66 คนจาก 13 ชาติจะแข่งขันกีฬาเบรกแดนซ์ในเอเชียนเกมส์ 2022:
<templatestyles src="Div col/styles.css"/>
กีฬาว่ายน้ำมาราธอนในเอเชียนเกมส์ 2022

กีฬาว่ายน้ำมาราธอนในเอเชียนเกมส์ 2022 จัดขึ้นที่ศูนย์กีฬาฉางอันจีโฉว หางโจว ประเทศจีน ตั้งแต่วันที่ 6-7 ตุลาคม ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 29 คนจาก 9 ชาติจะแข่งขันกีฬาว่ายน้ำมาราธอนในเอเชียนเกมส์ 2022:
<templatestyles src="Div col/styles.css"/>
ยังจิ๋ว

ยังจิ๋ว หรือ เอียงจิ๋ว ในภาษาจีนกลางเรียกว่า หยางโจว  เป็นหนึ่งในเก้ามณฑลของจีนยุคโบราณที่ระบุในบันทึกประวัติศาสตร์เช่น "ยฺหวี่ก้ง", "เอ๋อร์หย่า" และ"โจวหลี่"
ตำแหน่งทางประวัติศาสตร์.
ตามตำนาน เมื่อต้า-ยฺหวี่ (ราว 2200–2100 ปีก่อนคริสตกาล) แก้ปัญหาน้ำท่วม พระองค์ได้แบ่งดินแดนจีนออกเป็นเก้ามณฑล ซึ่งยังจิ๋วเป็นมณฑลหนึ่ง บันทึกประวัติศาสตร์ยุคก่อนราชวงศ์ฉิน (221–206 ก่อนคริสตกาล) เช่น "ยฺหวี่ก้ง", "เอ๋อร์หย่า", "โจวหลี่" และ"ลฺหวี่ชื่อชุนชิว"ล้วนระบุถึงเก้ามณฑล ยังจิ๋วปรากฏในบันทึกเหล่านี้ทั้งหมดแม้ว่ารายชื่อของเก้ามณฑลจะมีความแตกต่างไปบ้างในแต่ละบันทึก อย่างไรก็ตามก็มีบันทึกถึงตำแหน่งของยังจิ๋วที่แตกต่างกันสามตำแหน่ง
บันทึกใน"ยฺหวี่ก้ง".
"ยฺหวี่ก้ง"บันทึกว่ายังจิ๋วตั้งอยู่ระหว่างหฺวายและทะเล ข่ง อานกั๋ว (มีบทบาทเมื่อศตวรรษที่ 2 ก่อนคริสตกาล) อธิบายใน"ช่างชูจฺว้าน" (尚書傳) ว่าความใน"ยฺหวี่ก้ง"มีความหมายว่ายังจิ๋วถูกขนาบด้วยแม่น้ำหฺวายทางเหนือและทะเลจีนใต้ทางใต้ ในประเทศจีนยุคปัจจุบัน พื้นที่ที่ครอบคลุมมณฑลยังจิ๋วในอดีตเทียบได้กับพื้นที่ของมณฑลเจียงซู, มณฑลอานฮุย (ภูมิภาคทางใต้ของแม่น้ำหฺวาย), นครเซี่ยงไฮ้, มณฑลเจ้อเจียง, มณฑลฝูเจี้ยน, มณฑลเจียงซี และบางส่วนของมณฑลหูเป่ย์, มณฑลหูหนาน และมณฑลกวางตุ้ง นครหยางโจวในมณฑลเจียงซูปัจจุบันอยู่อาณาเขตของมณฑลยังจิ๋ว (หยางโจว) ในยุคโบราณ อย่างไรก็ตามในยุคราชวงศ์หลัง ๆ มีการพิสูจน์ว่า"ช่างชูจฺว้าน"ไม่ได้เขียนโดยข่ง อานกั๋ว ความน่าเชื่อถือของบันทึกนี้จึงลดลงอย่างมาก
บันทึกใน"โจวหลี่" และ"ลฺหวี่ชื่อชุนชิว".
"โจวหลี่"บันทึกว่า "ทางตะวันออกเฉียงใต้เรียกว่ายังจิ๋ว" จากความดังกล่าว มณฑลยังจิ๋วโบราณจะครอบคลุมทั่วทั้งภาคตะวันออกเฉียงใต้ของจีน พื้นที่ใหญ่กว่ายังจิ๋วที่ระบุใน"ยฺหวี่ก้ง"และ"เอ๋อร์หย่า" คำจำกัดความนี้ยังคลุมเครือมากกว่าสองบันทึกแรกเพราะไม่แน่ชัดว่านครหยางโจวในมณฑลเจียงซูปัจจุบันอยู่ในพื้นที่ของมณฑลยังจิ๋ว (หยางโจว) ในยุคโบราณหรือไม่ ความถูกต้องของ"โจวหลี่"จึงเป็นที่กังขาเช่นกัน ใน"ลฺหวี่ชื่อชุนชิว"มีการระบุคล้ายคลึงกันว่า "ทางตะวันออกเฉียงใต้คือยังจิ๋ว"
มัลแวร์เรียกค่าไถ่

มัลแวร์เรียกค่าไถ่ หรือ แรนซัมแวร์  คือ มัลแวร์ ประเภทหนึ่งที่ขู่ว่าจะเผยแพร่ ข้อมูลส่วนบุคคล ของเหยื่อหรือบล็อกการเข้าถึงข้อมูลของเหยื่ออย่างถาวร เว้นแต่จะมีการจ่ายค่าไถ่ แม้ว่ามัลแวร์เรียกค่าไถ่ธรรมดาบางตัวอาจล็อคระบบโดยไม่สร้างความเสียหายให้กับไฟล์ใดๆ แต่มัลแวร์ขั้นสูงกว่านั้นก็ใช้เทคนิคที่เรียกว่าการขู่กรรโชกด้วยการเข้ารหัสลับ มันเข้ารหัสไฟล์ของเหยื่อ ทำให้ไฟล์เหล่านั้นไม่สามารถใช้การได้เว้นแต่จะมีการจ่ายค่าไถ่เพื่อถอดรหัส สกุลเงินดิจิทัล เช่น paysafecard หรือ บิตคอยน์ และ สกุลเงินดิจิทัล อื่น ๆ ใช้เป็นสกุลเงินของค่าไถ่ ทำให้การติดตามและดำเนินคดีกับผู้กระทำผิดทำได้ยาก
โดยทั่วไปการโจมตีด้วยมัลแวร์เรียกค่าไถ่จะดำเนินการโดยใช้ โทรจัน ซึ่งปลอมตัวเป็นไฟล์ที่ดูน่าเชื่อถือ เหยื่อจะถูกหลอกให้ดาวน์โหลดหรือเปิดเมื่อมาถึงในรูปแบบไฟล์แนบอีเมล อย่างไรก็ตาม วอนนาคราย เป็นตัวอย่างที่มีชื่อเสียงที่เป็นมัลแวร์เรียกค่าไถ่ที่สามารถแพร่ระหว่างคอมพิวเตอร์ได้โดยที่ผู้ใช้ไม่ต้องโต้ตอบ มัลแวร์เรียกค่าไถ่ที่มีชื่อเสียงอื่นๆ ได้แก่ CryptoLocker และ คอนติ
แพ็กเกจซอฟต์แวร์ที่มีชื่อเสียง.
Reveton.
ในปี 2012 มัลแวร์ชนิดหนึ่งซึ่งเป็นโทรจันเรียกค่าไถ่ที่รู้จักในชื่อ Reveton เริ่มแพร่กระจาย มันขึ้นอยู่กับโทรจัน Citadel (ซึ่งมีพื้นฐานมาจากโทรจัน Zeus) มัลแวร์นี้จะแสดงคำเตือนโดยอ้างว่าเป็นจากหน่วยงานบังคับใช้กฎหมาย โดยอ้างว่าคอมพิวเตอร์ถูกใช้ในการกระทำที่ผิดกฎหมาย เช่น การดาวน์โหลดซอฟต์แวร์โดยไม่ได้รับอนุญาต หรือสื่อลามกเด็ก เนื่องจากพฤติกรรมดังกล่าว มันมักเรียกว่า "โทรจันตำรวจ" คำเตือนจะแจ้งให้ผู้ใช้ทราบว่าพวกเขาต้องเสียค่าปรับโดยใช้บัตรกำนัลจากบริการเงินสดล่วงหน้าแบบไม่ระบุตัวตน เช่น Ukash หรือ paysafecard เพื่อปลดบล็อกระบบ
CryptoLocker.
มัลแวร์เรียกค่าไถ่ที่เข้ารหัสข้อมูลกลับมาอีกครั้งในเดือนกันยายน 2013 โดยมีโทรจันที่รู้จักกันในชื่อ CryptoLocker มัลแวร์นี้ขู่ว่าจะลบกุญแจลับหากไม่มีการชำระเงินในรูปของบิตคอยน์หรือเช็คเงินสดล่วงหน้าภายใน 3 วันหลังการติดเชื้อ เนื่องจากขนาดของกุญแจที่ใช้มีขนาดใหญ่มาก ผู้เชี่ยวชาญและผู้ที่ตกเป็นเหยื่อของโทรจันจึงถือว่า CryptoLocker ยากที่จะกู้คืน
BlackByte.
BlackByte ransomware เป็นซอฟต์แวร์ที่เป็นอันตรายซึ่งปรากฏขึ้นครั้งแรกในเดือนกรกฎาคม 2021 มันทำงานเป็นบริการ (RaaS) ซึ่งทำให้ผู้กระทำผิดทางไซเบอร์สามารถใช้งานเพื่อวัตถุประสงค์ที่เป็นอันตรายของตนได้ การติดเชื้อเบื้องต้นเป็นผลมาจากการแสวงหาประโยชน์จากช่องโหว่ ProxyShell ซึ่งทำให้ผู้โจมตีสามารถเข้าถึงสิ่งแวดล้อมของเหยื่อได้
Fusob.
Fusob เป็นตระกูลแรนซัมแวร์บนมือถือขนาดใหญ่ ในช่วงระยะเวลาตั้งแต่เดือนเมษายน 2015 ถึงมีนาคม 2016 Fusob คิดเป็นประมาณ 56 เปอร์เซ็นต์ของแรนซัมแวร์บนมือถือที่บันทึกไว้ เพื่อแพร่กระจายอุปกรณ์ Fusob จะซ่อนตัวเป็นโปรแกรมเล่นวิดีโอลามก เมื่อมีการติดตั้ง มันจะตรวจสอบภาษาของระบบอุปกรณ์ หากภาษาเป็นรัสเซียหรือยุโรปตะวันออก Fusob จะอยู่ในสถานะไม่ทำงาน มิฉะนั้น มันจะล็อคอุปกรณ์และเรียกร้องค่าไถ่
Petya.
Petya ถูกค้นพบครั้งแรกในเดือนมีนาคม 2016 แตกต่างจากมัลแวร์เรียกค่าไถ่อื่นๆ โดยมัลแวร์นี้มุ่งเป้าไปที่การติดเชื้อตัวบูทเรกคอร์ดหลัก โดยการติดตั้งโหลดที่เข้ารหัสตารางไฟล์ของระบบไฟล์ NTFS ในการบูตครั้งถัดไป เพื่อบล็อกการบูต Windows จนกว่าจะมีการจ่ายค่าไถ่ Check Point รายงานว่า แม้ว่าจะถือว่าเป็นการพัฒนาที่เป็นนวัตกรรมในเทคโนโลยีของแรนซัมแวร์ แต่มันมีการติดเชื้อน้อยกว่าเมื่อเปรียบเทียบกับแรนซัมแวร์ตัวอื่นๆ ที่แอคทีฟในเวลาเดียวกัน
การกราดยิงเลียนแบบ

การกราดยิงเลียนแบบ  เป็นทฤษฎีที่ศึกษาลักษณะและผลลัพธ์ของการนำเสนอของสื่อมวลชนเกี่ยวกับการกราดยิงหมู่ ซึ่งน่าจะมีส่วนให้เกิดพฤติกรรมเลียนแบบมากขึ้น ในระยะหลังมีการศึกษาทางวิชาการเกี่ยวกับทฤษฎีนี้มากขึ้น เนื่องจากเหตุการณ์กราดยิงหลายครั้ง โดยเฉพาะในสหรัฐ มักอ้างถึงเหตุการณ์ก่อนหน้าว่าเป็นแรงบันดาลใจ ทั้งยังปรากฏความมุ่งประสงค์ที่จะมีชื่อเสียงผ่านการใช้ความรุนแรง เหตุการณ์กราดยิงเหตุการณ์แรกที่ได้รับการนำเสนออย่างกว้างขวางอย่างต่อเนื่อง คือ การสังหารหมู่ที่โรงเรียนมัธยมโคลัมไบน์ เมื่อ พ.ศ. 2542 ทำให้บุคคล 2 รายที่เป็นผู้ก่อเหตุได้รับชื่อเสียงขึ้นอย่างฉับพลัน และนักวิจัยมักเสนอว่า ลักษณะนี้เป็นแรงบันดาลใจให้เกิดการเลียนแบบ
เหตุกราดยิงที่สยามพารากอน ประเทศไทย เมื่อ พ.ศ. 2566 ก็มีผู้นำเสนอว่า เป็นพฤติกรรมเลียนแบบเหตุการณ์ที่โรงเรียนมัธยมโคลัมไบน์ดังกล่าว เนื่องจากผู้ก่อเหตุในประเทศไทยเจาะจงแต่งตัวและใช้อาวุธเหมือนผู้ก่อเหตุที่โรงเรียนมัธยมโคลัมไบน์
พระยาราชฤทธานนท์พหลภักดี (ทองอยู่ สุวรรณบาตร)

พระยาราชฤทธานนท์พหลภักดี (ทองอยู่ สุวรรณบาตร) (? – 25 กรกฎาคม 2445) เป็นขุนนางชาวไทย ในตำแหน่งข้าหลวงประจำเมืองแพร่ (เทียบเท่าตำแหน่งผู้ว่าราชการจังหวัดในปัจจุบัน) มีบทบาทสำคัญในคราวเกิดกบฏเงี้ยว
ประวัติ.
พระยาราชฤทธานนท์ มีชื่อเดิมว่า ทองอยู่ สุวรรณบาตร เกิดเมื่อใดไม่ปรากฏหลักฐาน ที่เมืองพิชัย (ปัจจุบันคือจังหวัดอุตรดิตถ์) เป็นบุตรชายของ พระยาศรีเทศาบาล กับ คุณหญิงกมลจิตร
รับราชการ.
พระยาราชฤทธานนท์เริ่มต้นรับราชการเมื่ออายุได้ 21 ปีในตำแหน่งเสมียนอำเภอ จากนั้นจึงไต่เต้าขึ้นมาจนได้รับพระราชทานบรรดาศักดิ์เป็น พระบริรักษ์โยธี ต่อมาในวันที่ 26 กุมภาพันธ์ 2440 พระบาทสมเด็จพระจุลจอมเกล้าเจ้าอยู่หัวได้โปรดเกล้าฯ ให้กระทรวงมหาดไทยส่งสัญญาบัตรขึ้นไปพระราชทานให้ท่านเลื่อนบรรดาศักดิ์เป็น พระยาราชฤทธานนท์ ปลัดเมืองพิษณุโลก ถือศักดินา 3000 จากนั้นในปี 2443 จึงได้โปรดเกล้าฯ ให้ส่งสัญญาบัตรขึ้นไปพระราชทานให้เป็นข้าหลวงประจำเมืองแพร่ ชั้นที่ 2 โท (เทียบได้กับตำแหน่งอำมาตย์โท)
ในคราวเกิดกบฏเงี้ยวเมืองแพร่ พระยาราชฤทธานนท์ถูกพวกเงี้ยวจับได้และสังหารโหดด้วยการตัดศีรษะเมื่อวันที่ 25 กรกฎาคม 2445 ปัจจุบันได้มีการสร้างอนุสาวรีย์ของท่านเอาไว้ตรงจุดที่ท่านเสียชีวิตเพื่อเป็นอนุสรณ์
นักกีฬาอิสระในเอเชียนเกมส์ 2022

นักกีฬาอิสระ เข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 คณะผู้แทนนักกีฬาได้เข้าแข่งขันในสถานะเป็นกลางภายใต้ธงของสภาโอลิมปิกแห่งเอเชีย ประกอบด้วยรักบี้ 7 คนทีมชาติศรีลังกา ซึ่งสหพันธ์ถูกระงับโดยรักบี้โลก
รักบี้ 7 คน.
ศรีลังกาส่งทีมรักบี้ 7 คนชายเข้าร่วมแข่งขัน รักบี้โลกอนุญาตให้ทีมแข่งขันได้ แม้ว่าสหพันธ์รักบี้ศรีลังกาจะถูกระงับก็ตาม ทีมได้รับอนุญาตให้แข่งขันภายใต้ธงของคณะกรรมการโอลิมปิกศรีลังกาและสภาโอลิมปิกแห่งเอเชีย
สมาชิกทีมทั้ง 12 คนได้รับการประกาศชื่ออย่างเป็นทางการเมื่อวันที่ 28 กรกฎาคม ค.ศ. 2023
<templatestyles src="Div col/styles.css"/>
ชุดตัวอักษรโรมาเนีย

ชุดตัวอักษรโรมาเนีย เป็นรูปแบบหนึ่งของชุดอักษรละตินที่ใช้เขียนภาษาโรมาเนีย ชุดตัวอักษรนี้ดัดแปลงมาจากชุดตัวอักษรละตินคลาสสิกและประกอบด้วยตัวอักษร 31 ตัว ตัวอักษร 5 ตัวในจำนวนนี้ (, , และ) ได้รับการดัดแปลงจากตัวอักษรละตินดั้งเดิมเพื่อรองรับเสียงสำคัญในภาษาโรมาเนีย
อักษรพิเศษ.
ถึงแม้ว่าภาษาโรมาเนียจะไม่ใช้เครื่องหมายเสริมสัทอักษร แต่ภาษานี้ก็มีอักษรพิเศษ 5 ตัว โดยภาษาโรมาเนียจะถือว่าอักษรเหล่านี้เป็นอักษรในตัวของมันเอง ไม่ใช่อักษรอื่นใส่เครื่องหมายเสริม 
ตัวอักษร "â" จะพบกลางคำเท่านั้น แบบอักษรตัวใหญ่ของมันจะพบเฉพาะในการเขียนแบบอักษรตัวใหญ่ทั้งหมด
สหภาพยิมนาสติกเอเชีย

สหภาพยิมนาสติกเอเชีย (AGU) เป็นหน่วยงานกำกับดูแลกีฬายิมนาสติกในทวีปเอเชีย เป็นหนึ่งในห้าสมาพันธ์ทวีปที่ประกอบขึ้นเป็นสหพันธ์ยิมนาสติกนานาชาติ (FIG) สหภาพยิมนาสติกเอเชียก่อตั้งขึ้นในเดือนตุลาคม พ.ศ. 2507 ระหว่าง โอลิมปิกฤดูร้อน 1964 ที่โตเกียว (ประเทศญี่ปุ่น) โดยมีญี่ปุ่น เกาหลีใต้ จีน และ ฟิลิปปินส์ เป็นสมาชิกผู้ก่อตั้ง สหภาพยิมนาสติกเอเชียมีสำนักงานใหญ่อยู่ที่ประเทศกาตาร์ และประกอบด้วยสหพันธ์สมาชิก 37 แห่ง
ยิมนาสติกยุโรป

ยิมนาสติกยุโรป (EG) เป็นหนึ่งในห้าสหพันธ์ทวีปที่เป็นตัวแทนของทวีปยุโรปในสหพันธ์ยิมนาสติกสากล (FIG) ก่อตั้งขึ้นเมื่อวันที่ 27 มีนาคม พ.ศ. 2525 ในชื่อ สหภาพยิมนาสติกยุโรป (UEG) และใช้ชื่อปัจจุบันเมื่อวันที่ 1 เมษายน พ.ศ. 2563
วัดม่วงชุม (จังหวัดสิงห์บุรี)

วัดม่วงชุม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไม้ดัด อำเภอบางระจัน จังหวัดสิงห์บุรี
วัดม่วงชุมสันนิษฐานว่าสร้างตั้งแต่สมัยอยุธยา เดิมชื่อว่า วัดกระดังงา เป็นวัดร้างตั้งแต่สมัยสงครามกับพม่าและเสียกรุงครั้งที่ 2 พบหลักฐานทางโบราณคดีอย่างเศียรพระหินทรายเป็นจำนวนมาก รวมถึง "หลวงพ่อดำ" ที่ประดิษฐานอยู่ด้านหลังวัดต่อมาภายหลังเมื่อสงบจากศึกกับพม่าชาวบ้านจึงกลับมาตั้งถิ่นฐานกันใหม่ จนเมื่อ พ.ศ. 2424 นายโคกร่วมกับชาวบ้านได้ก่อสร้างวัดขึ้นมาใหม่ ณ ที่ตั้งวัดในปัจจุบันซึ่งใกล้กับวัดเดิมและตั้งชื่อวัดว่า "วัดม่วงชุม" เพราะชาวบ้านบางระจันได้มาชุมนุมกันที่ใต้ต้นมะม่วง ณ ที่แห่งนี้ สำนักงานพระพุทธศาสนาแห่งชาติระบุว่าวัดม่วงชุมตั้งวัดเมื่อ พ.ศ. 2424 ได้รับพระราชทานวิสุงคามสีมาเมื่อ พ.ศ. 2482
วัดม่วงชุมเป็นสำนักปฏิบัติธรรมประจำจังหวัดสิงห์บุรี แห่งที่ 13 มีสิ่งศักดิ์สิทธิ์คือ พระพุทธรูปหลวงพ่อขาว หลวงพ่อดำ พระสิงห์ใหญ่พระพุทธสิหิงห์มิ่งมงคล พระมหาเจดีย์บางระจัน
รักบี้แอฟริกา

รักบี้แอฟริกา  เป็นหน่วยงานบริหารของกีฬารักบี้ยูเนียนภายในทวีปแอฟริกาภายใต้อำนาจของรักบี้โลก ซึ่งเป็นองค์กรปกครองระดับโลกของกีฬารักบี้ยูเนียน รักบี้แอฟริกามีประเทศสมาชิก 37 ประเทศและจัดการแข่งขันกีฬารักบี้หลายรายการสำหรับทีมชาติ รวมถึงแอฟริกาคัพซึ่งเป็นการแข่งขันหลักแบบทีมละ 15 คนสำหรับทีมชาติในแอฟริกา
รักบี้แอฟริกาก่อตั้งขึ้นในปี ค.ศ. 1986 ในชื่อ สมาพันธ์รักบี้แอฟริกัน (CAR) เพื่อส่งเสริม พัฒนา จัดระเบียบ และบริหารจัดการแข่งขันกีฬารักบี้ในทวีปแอฟริกา เปลี่ยนชื่อเป็นรักบี้แอฟริกาในเดือนธันวาคม ค.ศ. 2014
ประธานของรักบี้แอฟริกาคือ เฮอร์เบิร์ต เมนซาห์ จากประเทศกานา
รักบี้เอเชีย

รักบี้เอเชีย  เดิมชื่อ สหภาพรักบี้ฟุตบอลเอเชีย (ARFU) เป็นหน่วยงานกำกับดูแลของกีฬารักบี้ยูเนียนในทวีปเอเชียภายใต้อำนาจของรักบี้โลก
สหภาพนี้ก่อตั้งขึ้นในปี พ.ศ. 2511 โดยมี 8 ประเทศในกฎบัตร ปัจจุบันมีสหพันธืเป็นสมาชิก 36 แห่งในประเทศต่าง ๆ ทั่วทวีปเอเชีย ครอบคลุมตั้งแต่คาซัคสถานไปจนถึงกวม
จุดมุ่งหมายของรักบี้เอเชียคือ "เพื่อยกระดับมาตรฐานทางกายภาพและศีลธรรมในเอเชียโดยการศึกษาในการแสวงหารักบี้ฟุตบอลอย่างมีสุขภาพดีและเพื่อส่งเสริมมิตรภาพระหว่างประเทศในเอเชีย"
รักบี้ยุโรป

รักบี้ยุโรป  เดิมชื่อ สหภาพรักบี้ฟุตบอลยุโรป (ARFU) เป็นหน่วยงานปกครองของกีฬารักบี้ยูเนียนในทวีปยุโรป ก่อตั้งขึ้นในปี ค.ศ. 1999 เพื่อส่งเสริม พัฒนา จัดระเบียบ และบริหารจัดการแข่งขันกีฬารักบี้ในทวีปยุโรปภายใต้อำนาจของรักบี้โลก (องค์กรกำกับดูแลกีฬาระดับโลก) อย่างไรก็ตาม จะไม่รับผิดชอบต่อการจัดการแข่งขันชิงแชมป์แห่งชาติ 6 ประเทศ หรือการแข่งขันที่ดำเนินการโดยรักบี้สโมสรอาชีพยุโรป (ยูโรเปี้ยนรักบี้แชมเปียนส์คัพ และ แชลเลนจ์คัพ)
รักบี้โอเชียเนีย

รักบี้โอเชียเนีย  เดิมชื่อ สหภาพสหพันธ์รักบี้โอเชียเนีย (FORU) เป็นหน่วยงานกำกับดูแลระดับภูมิภาคของกีฬารักบี้ยูเนียนในภูมิภาคโอเชียเนีย ก่อตั้งขึ้นในปี ค.ศ. 2000 เพื่อเป็นตัวแทนของรักบี้โอเชียเนียภายในรักบี้โลก ซึ่งเป็นองค์กรปกครองระหว่างประเทศ ปัจจุบันประกอบด้วยสมาชิกเต็ม 14 แห่งและสมาชิกสมทบ 2 แห่ง
รักบี้อเมริกาเหนือ

รักบี้อเมริกาเหนือ (RAN) เป็นองค์กรปกครองของกีฬารักบี้ยูเนียนในทวีปอเมริกาเหนือ รักบี้อเมริกาเหนือดำเนินงานภายใต้อำนาจของรักบี้โลก และเป็นหนึ่งในหกสหภาพระดับภูมิภาคที่เป็นตัวแทนภายในรักบี้โลก
ก่อนปี ค.ศ. 2016 องค์กรนี้เป็นที่รู้จักในชื่อ สมาคมรักบี้อเมริกาเหนือแคริบเบียน (NACRA) องค์กรก่อนปี ค.ศ. 2010 ชื่อ สมาคมรักบี้อเมริกาเหนือและเวสต์อินดีส (NAWIRA)
วัตถุประสงค์หลักของรักบี้อเมริกาเหนือคือ การส่งเสริมและพัฒนากีฬารักบี้ในอเมริกาเหนือและแคริบเบียน สมาคมได้เปิดเผยแผนงานสี่ปีในระหว่างการประชุมสามัญประจำปี พ.ศ. 2554 เพื่อขยายกีฬารักบี้ภายในสหภาพสมาชิกผ่านการส่งเสริมการขาย การออกสื่อ และการแข่งขัน
รักบี้อเมริกาใต้

รักบี้อเมริกาใต้  เดิมชื่อ สมาพันธ์รักบี้อเมริกาใต้ (CONSUR) ระหว่างปี ค.ศ. 1988 ถึง 2015 เป็นหน่วยงานกำกับดูแลของกีฬารักบี้ยูเนียนในทวีปอเมริกาใต้และส่วนใหญ่ของอเมริกากลาง ก่อตั้งเมื่อวันที่ 14 ตุลาคม พ.ศ. 2531 ในเมืองอาซุนซีออน ประเทศปารากวัย ตามความคิดริเริ่มของประเทศอาร์เจนตินา บราซิล ชิลี ปารากวัย และอุรุกวัย โดยมีจำนวนสหภาพทั้งหมด 16 แห่ง
ปัจจุบันสมาพันธ์มีประเทศสมาชิกรักบี้โลกทั้งหมด 9 ประเทศ โดยมีสมาชิกสมทบ 1 แห่ง และมีหน้าที่รับผิดชอบในการจัดการแข่งขันกีฬารักบี้ต่าง ๆ ในทวีปอเมริกาใต้ โดยเฉพาะรักบี้ชิงแชมป์อเมริกาใต้
ประธานาธิบดีแอฟริกาใต้

ประธานาธิบดีแอฟริกาใต้  หรือเรียกอย่างเป็นทางการว่า ประธานาธิบดีแห่งสาธารณรัฐแอฟริกาใต้ เป็นประมุขแห่งรัฐและหัวหน้ารัฐบาลของประเทศแอฟริกาใต้ ใช้อำนาจหน้าที่ผ่านฝ่ายบริหารของรัฐบาลกลางและเป็นผู้บัญชาการทหารสูงสุดของกองกำลังป้องกันประเทศแอฟริกาใต้ ก่อนหน้านี้ระหว่างปี พ.ศ. 2504 ถึง พ.ศ. 2537 ตำแหน่งประมุขแห่งรัฐของแอฟริกาใต้เป็นตำแหน่งประธานาธิบดีแห่งรัฐแอฟริกาใต้
ประธานาธิบดีจะได้รับเลือกโดยสมัชชาแห่งชาติ ก่อนหน้านี้เป็นสภาผู้แทนราษฎรซึ่งเคยเป็นสภาแห่งชาติของแอฟริกาใต้สิ้นสุดหลังจากมีการเลือกตั้งหลายเชื้อชาติครั้งแรกเมื่อวันที่ 27 เมษายน พ.ศ. 2537 ประธานาธิบดีมักจะเป็นผู้นำของพรรคการเมืองที่ใหญ่ที่สุด รัฐธรรมนูญจำกัดเวลาของประธานาธิบดีให้อยู่ในตำแหน่งวาระละ 5 ปี
สหภาพเทควันโดเอเชีย

สหภาพเทควันโดเอเชีย  หรือ เทควันโดโลกเอเชีย  เป็นหน่วยงานกำกับดูแลอย่างเป็นทางการของกีฬาเทควันโดในทวีปเอเชีย ในฐานะองค์กรระดับภูมิภาคของเทควันโดโลก
สหภาพเทควันโดยุโรป

สหภาพเทควันโดยุโรป (ETU) หรือ เทควันโดโลกยุโรป (WTE) เป็นหน่วยงานกำกับดูแลอย่างเป็นทางการสำหรับทุกเรื่องของกีฬาเทควันโดในทวีปยุโรป ในฐานะองค์กรระดับภูมิภาคของเทควันโดโลก ประกอบด้วยสหพันธ์กีฬาเทควันโดแห่งชาติของประเทศสมาชิกยุโรปทั้งหมด และควบคุมดูแลเรื่องเทควันโดทั้งหมดในระดับทวีป ประเทศแรก ๆ ที่เข้าร่วมในสหภาพเทควันโดยุโรป ได้แก่ สเปน, เบลเยียม, ออสเตรีย, โปรตุเกส, เยอรมนี, อิตาลี, ฝรั่งเศส เนเธอร์แลนด์, ตุรกี, กรีซ, เดนมาร์ก และ สหราชอาณาจักร ประธานคนแรกคือ อันโตนิโอ การ์เซีย เด ลา ฟูเอนเต การแข่งขันชิงแชมป์ยุโรปครั้งแรกของสหภาพเทควันโดยุโรปจัดขึ้นที่เมืองบาร์เซโลนา เมื่อวันที่ 22–23 พฤษภาคม พ.ศ. 2519 หลังจากได้รับการพิจารณาให้เป็นกีฬาสาธิตเพียงสองครั้งกีฬาโอลิมปิกฤดูร้อน 1988 ที่โซลและ 1992 ที่บาร์เซโลนา รูปแบบสหภาพเทควันโดยุโรป (รูปแบบเทควันโดโอลิมปิก) รวมอยู่ในสาขากีฬาโอลิมปิกอย่างเต็มรูปแบบในโอลิมปิกฤดูร้อน 2000 ที่ซิดนีย์ภายหลัง การรุกรานยูเครนโดยรัสเซียใน พ.ศ. 2565 มีการประกาศว่าสหภาพเทควันโดยุโรปจะไม่รับรองรายการเทควันโดที่จัดขึ้นในประเทศรัสเซียและเบลารุส และจะไม่ให้เป็นเจ้าภาพจัดการแข่งขันในประเทศใดประเทศหนึ่ง
สมาชิกของสหภาพเทควันโดยุโรป (รูปแบบเทควันโดโลกยุโรป) ใช้รูปแบบฮยอง#พุมเซ่ในการสอนเทควันโด
ลฺหวี่ชื่อชุนชิว

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ลฺหวี่ชื่อชุนชิว  เป็นตำราจีนโบราณประเภทสารานุกรมที่รวบรวมเมื่อราว 239 ปีก่อนคริสตกาลภายใต้การอุปถัมภ์ของลฺหวี่ ปู้เหวย์ อัครมหาเสนาบดีของรัฐฉินในยุครณรัฐของจีน นักจีนวิทยาไมเคิล คาร์สัน (Michael Carson) และไมเคิล โลว์ (Michael Loewe) ประเมิน"ลฺหวี่ชื่อชุนชิว"ว่า ""ลฺหวี่ชื่อชุนชิว"มีเอกลักษณ์เฉพาะตัวในหมู่ผลงานยุคต้นตรงที่มีการรวบรวมอย่างเป็นระบบและครอบคลุม ประกอบด้วยข้อเขียนที่มีเนื้อหากว้างขวางเช่นในเรื่องดนตรีและการเกษตรซึ่งไม่ปรากฏในผลงานอื่นใด ๆ ทั้งยังเป็นหนึ่งในตำรายุคต้นที่ยาวที่สุดซึ่งประกอบด้วยเนื้อหามากกว่า 100,000 คำ"
ภูมิหลัง.
ชีวประวัติลฺหวี่ ปู้เหวย์ใน"ฉื่อจี้" (บทที่ 85 หน้าที่ 2,510) มีข้อมูลที่เก่าแก่ที่สุดเกี่ยวกับ"ลฺหวี่ชื่อชุนชิว" ลฺหวี่ ปู้เหวย์เป็นพ่อค้าผู้มั่งคั่งจากนครหานตานแห่งรัฐจ้าวผู้ผูกมิตรกับฉินเจาเซียงหวางแห่งรัฐฉิน อิ๋ง เจิ้งผู้เป็นโอรสของฉินเจาเซียงหวาง (ซึ่ง"ฉื่อจี้"ให้ความเห็นว่าแท้จริงแล้วเป็นบุตรเป็นลฺหวี่ ปู้เหวย์) ภายหลังได้ขึ้นเป็นจิ๋นซีฮ่องเต้จักรพรรดิองค์แรกของจีนเมื่อ 221 ปีก่อนคริสตกาล เมื่อฉินเจาเซียงหวางสวรรคตเมื่อ 247 ปีก่อนคริสตกาล ลฺหวี่ ปู้เหวย์ได้รับการแต่งตั้งเป็นผู้สำเร็จราชการแทนพระองค์ของอิ๋ง เจิ้งซึ่งขณะนั้นมีพระชนมายุ 13 พรรรษา ลฺหวี่ ปู้เหวย์ "สรรหาบัณฑิต ปฏิบัติต่อพวกเขาอย่างใจกว้างจนมีผู้ติดตามจำนวนสามพันคน" เพื่อจะตั้งให้รัฐฉินเป็นศูนย์กลางทางภูมิปัญญาของจีน "ฉื่อจี้"กล่าวถึงเหตุการณ์เมื่อ 239 ปีก่อนคริสตกาลเกี่ยวกับลฺหวี่ ปู้เหวย์ไว้ว่า:
<templatestyles src="Template:Blockquote/styles.css" />... มอบหมายให้ผู้ติดตามเขียนทุกสิ่งอันที่ได้เรียนมาและรวบรวมข้อเขียนเหล่านั้นเป็นหนึ่งผลงานที่ประกอบด้วยแปด "การสอบ" หก "วจนิพนธ์" และสิบสอง "กาลานุกรม" รวมแล้วมีมากกว่า 200,000 คำ
"ฉื่อจี้"ระบุว่าลฺหวี่ ปู้เหวย์ให้นำตำรา"ลฺหวี่ชื่อชุนชิว"ที่จัดทำเสร็จสมบูรณ์ออกจัดแสดงที่ประตูนครเสียนหยางเมืองหลวงของรัฐฉิน และยังออกประกาศที่บอกว่าจะมอบทองคำพันตำลึงให้กับใครก็ตามที่สามารถเพิ่มเติมหรือแก้ไขเนื้อหาในตำราแม้เพียงหนึ่งคำ
แบดมินตันเอเชีย

แบดมินตันเอเชีย  เป็นองค์กรปกครองของกีฬาแบดมินตันในทวีปเอเชีย เป็นหนึ่งใน 5 ทวีปภายใต้การดูแลของสหพันธ์แบดมินตันโลก (BWF) สมาพันธ์นี้ก่อตั้งขึ้นเมื่อปี พ.ศ. 2502 มีสำนักงานใหญ่อยู่ที่ กัวลาลัมเปอร์ ประเทศมาเลเซีย จนกระทั่งถูกย้ายไปที่มัลดีฟส์ในช่วงสั้น ๆ ในปี พ.ศ. 2564 ในปี ค.ศ. 2023 มีการประกาศว่าจะย้ายกลับไปที่มาเลเซีย โดยมีจุดมุ่งหมายเพื่อรักษาเอเชียให้มีมาตรฐานสำหรับแบดมินตันโลกในอีกหลายปีข้างหน้า ขณะนี้มีสหพันธ์สมาชิก 43 แห่ง มีมติในการประชุมสามัญประจำปีเมื่อวันที่ 16 กรกฎาคม พ.ศ. 2549 ว่าเปลี่ยนชื่อสมาพันธ์จาก สมาพันธ์แบดมินตันเอเชีย (Asian Badminton Confederation) เป็น แบดมินตันเอเชีย (Badminton Asia Confederation)
ปรินเซซาสดูมาร์

ปรินเซซาสดูมาร์  เป็นการ์ตูนทีวีแอนิเมชันของประเทศบราซิล-ออสเตรเลีย-สเปน ออกอากาศทางช่องดิสคัฟเวอรีคิดส์ สร้างโดย ฟาบียู ยาบู ฉายตอนแรกเมื่อวันที่ 31 พฤษภาคม พ.ศ. 2007 ถึงวันที่ 25 กันยายน พ.ศ. 2010
แบดมินตันยุโรป

แบดมินตันยุโรป (BE) เป็นองค์กรปกครองของกีฬาแบดมินตันในทวีปยุโรป เป็นหนึ่งใน 5 ทวีปภายใต้การดูแลของสหพันธ์แบดมินตันโลก (BWF) มีสมาคมสมาชิก 53 สมาคม และสมาชิกสมทบ 1 สมาคม ก่อตั้งขึ้นเมื่อวันที่ 27 กันยายน พ.ศ. 2510 ในเมืองแฟรงก์เฟิร์ต ประเทศเยอรมนี
ในการประชุมประจำปีเมื่อวันที่ 8 เมษายน พ.ศ. 2549 สมาชิกได้ตัดสินใจเปลี่ยนชื่อจาก สหภาพแบดมินตันยุโรป  เป็น แบดมินตันยุโรป
แบดมินตันแพนอเมริกา

แบดมินตันแพนอเมริกา (BPA) เป็นองค์กรปกครองของกีฬาแบดมินตันในทวีปอเมริกา เป็นหนึ่งใน 5 ทวีปภายใต้การดูแลของสหพันธ์แบดมินตันโลก (BWF) ก่อตั้งขึ้นในฐานะองค์กรปกครองส่วนภูมิภาคเมื่อวันที่ 13 กุมภาพันธ์ พ.ศ. 2519 ในสำนักงานใหญ่ของคณะกรรมการโอลิมปิกเม็กซิโกใน เม็กซิโกซิตี สมาพันธ์แบดมินตันแพนอเมริกัน (BPAC) ก่อตั้งโดยแบดมินตันแคนาดา, สมาคมแบดมินตันจาเมกา, เฟเดราซิออน เม็กซิกานา เดอ แบดมินตัน, คณะกรรมการแบดมินตันแห่งชาติเปรูและสมาคมแบดมินตันสหรัฐ สมาพันธ์แบดมินตันแพนอเมริกันก่อตั้งขึ้นในเม็กซิโกซิตี้ในปี พ.ศ. 2519 และได้เสนอชื่อ วิกเตอร์ จารามิลโล แห่งเม็กซิโกเป็นประธาน จนกระทั่งมีกำหนดการเลือกตั้งอย่างเป็นทางการในการแข่งขันชิงแชมป์แพนอเมริกันครั้งแรกในปีถัดไป การแข่งขันแบดมินตัชิงแชมป์แพนอเมริกันครั้งแรกจัดขึ้นที่มองก์ตัน นิวบรันสวิก ประเทศแคนาดา ในเดือนเมษายน พ.ศ. 2520
สมาพันธ์แบดมินตันแอฟริกา

สมาพันธ์แบดมินตันแอฟริกา (BCA) เป็นองค์กรปกครองของกีฬาแบดมินตันในทวีปแอฟริกา เป็นหนึ่งใน 5 ทวีปภายใต้การดูแลของสหพันธ์แบดมินตันโลก (BWF) ปัจจุบันมีสมาชิก 42 ประเทศและสมาชิกสมทบ 1 แห่ง
ทุ่นเรืออับปางฉุกเฉิน

ทุ่นเรืออับปางฉุกเฉิน  ถูกใช้สำหรับเตือนถึงซากเรือที่พึ่งอัปปางและยังไม่ได้ระบุเอาไว้ในเอกสารในการเดินเรือทางทะเล ซึ่งจะใช้งานในช่วง 24 - 72 ชั่วโมงแรกหลังจากเกิดเหตุ หลังจากนั้นจึงติดตั้งทุ่นถาวรชนิดอื่น ๆ ในการเตือนแทน เช่น เครื่องหมายสิ่งอันตรายโดดเดี่ยว หรือ เครื่องหมายจตุรทิศ ซึ่งจะมีการปรับและอัปเดตในแผนที่และเอกสารเดินเรือ
ทุ่นถูกออกแบบมาเพื่อแสดงถึง "การให้เครื่องหมายที่ชัดเจนและไม่คลุมเครือ" (provide a clear and unambiguous) ของอันตรายที่พึ่งเกิดขึ้นมาใหม่และยังไม่ถูกกำหนดในแผนที่ โดยทุ่นจะถูกทาด้วยแถบสีแนวตั้ง 4, 6 หรือ 8 แถบด้วยสีเหลืองและน้ำเงินสลับกัน นอกจากนี้อาจมีการระบุข้อความว่า "WRECK" (ซากเรือ) เอาไว้ด้วย โดยอาจมีเครื่องหมายกางเขนแนวตั้ง (เซนต์จอร์จ) สีเหลือง พร้อมด้วยแสงกระพริบสีเหลืองและสีน้ำเงินสลับกันสีละหนึ่งวินาที และช่องว่างระหว่างเปลี่ยนสีอีกครึ่งนาที ซึ่งไม่มีเครื่องหมายเดินเรืออื่นที่ใช้สีน้ำเงิน
สมาคมประภาคารและเครื่องหมายทางเรือระหว่างประเทศ (International Association of Marine Aids to Navigation and Lighthouse Authorities: IALA) ได้กำหนดทุ่นชนิดนี้ขึ้นมาเพื่อใช้งานหลังจากกรณีการอับปางของเรือ MV "Tricolor" และเกิดเหตุการณ์เรือ "Nicola" ของดัตช์ และเรือขนส่งเชื้อเพลิง Vicky ของตุรกีชนเข้ากับซากเรือดังกล่าว
แบดมินตันโอเชียเนีย

แบดมินตันโอเชียเนีย (BO) เป็นองค์กรปกครองของกีฬาแบดมินตันในทวีปโอเชียเนีย เป็นหนึ่งใน 5 ทวีปภายใต้การดูแลของสหพันธ์แบดมินตันโลก (BWF) ในปี ค.ศ. 2017 สมาพันธ์มีสมาชิก 15 ประเทศปาปัวนิวกินีเป็นสมาชิกใหม่ล่าสุด ซึ่งได้รับการเป็นสมาชิกในช่วงปลายปี ค.ศ. 2016
เนื่องในโอกาสเปิดตัวสัญลักษณ์ใหม่โดยแบดมินตันโอเชียเนีย องค์กรจึงตัดสินใจเปลี่ยนชื่อจาก สมาพันธ์แบดมินตันโอเชียเนีย  เป็น แบดมินตันโอเชียเนีย'
กีฬาวูซูในเวิลด์เกมส์ 2022

กีฬาวูซูในเวิลด์เกมส์ 2022 จะแข่งขันเมื่อวันที่ 12–13 กรกฎาคม ค.ศ. 2022 ที่บิลแบทเทิลโคลีเซียม, วิทยาลัยเบอร์มิงแฮม-เซาเทิร์น เมืองเบอร์มิงแฮม รัฐแอละแบมา สหรัฐ เดิมกำหนดจะจัดขึ้นในเดือนกรกฎาคม ค.ศ. 2022 แต่การแข่งขันถูกเลื่อนออกไปเป็นผลจากการแข่งขันกีฬาโอลิมปิกฤดูร้อน 2020 ถูกเลื่อนออกไปเป็นเดือนกรกฎาคม ค.ศ. 2021 เนื่องจากการระบาดทั่วของโควิด-19
ประเทศที่เข้าร่วมแข่งขัน.
<templatestyles src="Div col/styles.css"/>
เครื่องหมายพิเศษ

เครื่องหมายพิเศษ  ตามที่กำหนดโดยสมาคมประภาคารและเครื่องหมายทางเรือระหว่างประเทศ (International Association of Marine Aids to Navigation and Lighthouse Authorities: IALA) ถือว่าเป็นเครื่องหมายทางทะเลที่ใช้ในการนำร่องในการเดินเรือ โดยเป็นที่รู้จักกันในรูปลักษณ์สีเหลืองและเครื่องหมายกากบาท X (หรือรู้จักกันอีกอย่างว่ากางเขนไขว้) ประดับเป็นเครื่องหมายไว้ด้านบนสุด มีลำดับแสงวาบต่าง ๆ อย่างเด่นชัด โดยไม่ซ้ำกับเครื่องหมายเดินเรืออื่น ๆ บริเวณใกล้เคียง
วัตถุประสงค์.
เครื่องหมายพิเศษสามารถบ่งบอกถึง:
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เครื่องหมายสิ่งอันตรายโดดเดี่ยว

เครื่องหมายสิ่งอันตรายโดดเดี่ยว  ตามที่กำหนดโดยสมาคมประภาคารและเครื่องหมายทางเรือระหว่างประเทศ (International Association of Marine Aids to Navigation and Lighthouse Authorities: IALA) ถือเป็นเครื่องหมายทางทะเลที่ใช้ในการนำร่องเดินเรือเพื่อระบุถึงอันตรายในการเดินทาง เช่น หินโสโครกที่จมอยู่ในน้ำบางส่วน
จุดสังเกตคือแถบสีดำและแดง พร้อมด้วยเครื่องหมายด้านบนเป็นลูกบอลสี่ดำสองลูก
ส่วนของไฟกระพริบ เป็นรูปแบบสีขาว กระพริบเร็ว 2 ครั้ง ในช่วงเวลา 5 หรือ 10 วินาที
เหลียง อู่ตง

เหลียง อู่ตง (14 มีนาคม ค.ศ. 1959 – 25 มกราคม ค.ศ. 2020) เป็นแพทย์ที่โรงพยาบาลซินหัวในอู่ฮั่น มณฑลหูเป่ย์ โดยมีชื่อเสียงจากการเป็นแพทย์คนแรกที่เสียชีวิตจากโควิด-19 เนื่องจากการติดเชื้อในโรงพยาบาล
ประวัติ.
เหลียงดำรงตำแหน่งผู้อำนวยการแผนกโสต ศอ นาสิกวิทยา โรงพยาบาลการแพทย์แผนจีนและตะวันตกบูรณาการหูเป่ย์ (โรงพยาบาลซินหัว) เขามีประวัติของหัวใจเต้นผิดจังหวะและภาวะหัวใจห้องบนสั่นพลิ้วอย่างต่อเนื่อง
วันที่ 16 มกราคม ค.ศ. 2020 เหลียงรู้สึกไม่สบาย มีไข้สูง และหนาวสั่น เขาไปรับการรักษาที่โรงพยาบาลการแพทย์แผนจีนและตะวันตกบูรณาการหูเป่ย์ และพบว่าซีที สแกน แสดงให้เห็นว่าปอดมีสีขาวและมีอาการชัดเจนของการติดเชื้อในปอด หลังจากได้รับการวินิจฉัยว่าติดเชื้อโควิด-19 เขาเข้ารับการรักษาในหอผู้ป่วยแยกเพื่อรับการรักษาในโรงพยาบาล และย้ายไปที่โรงพยาบาลอู่ฮั่นจินหยินถันเมื่อวันที่ 18 มกราคม เพื่อรับการรักษาต่อไป
เมื่อเวลา 07.00 น. ของวันที่ 25 มกราคม เหลียงเสียชีวิตเมื่ออายุได้ 60 ปี ต่อมา เมื่อวันที่ 3 กุมภาพันธ์ บริษัทยาซันซีเจิ้นตงได้บริจาคเงิน 100,000 หยวน ให้แก่ครอบครัวของเหลียง อู่ตง นอกเหนือจากเงิน 2,000 หยวนต่อเดือนเพื่อใช้เป็นค่าครองชีพ โดยเป็นส่วนหนึ่งของกองทุนนางฟ้าใจบุญ  สำหรับครอบครัวของบุคลากรทางการแพทย์ที่ได้รับผลกระทบจากการระบาดทั่วของโควิด-19 ในประเทศจีน
หมายเหตุ.
<templatestyles src="Reflist/styles.css" />
สำนักงานการบินพลเรือนแห่งสหราชอาณาจักร

สำนักงานการบินพลเรือนแห่งสหราชอาณาจักร (ย่อว่า CAA: ซีเอเอ) เป็นบริษัทตามกฎหมายที่มีหน้าที่รับผิดชอบ ดูแล และควบคุมการบินพลเรือนทุกด้านในสหราชอาณาจักร 
วัตุประสงค์ความรับผิดชอบของซีเอเอ ได้แก่:
ซีเอเอ เป็นบริษัทมหาชนของกรมการขนส่ง ประสานงานกับรัฐบาลผ่านทางกลุ่มมาตรฐานของสำนักงานคณะรัฐมนตรี
เครื่องหมายจตุรทิศ

เครื่องหมายจตุรทิศ หรือ เครื่องหมายแจ้งสิ่งอันตราย  คือเครื่องหมายทางทะเล (ในรูปแบบของทุ่น หรือโครงสร้างลอยน้ำ หรือโครงสร้างคงที่อื่น ๆ) ที่ใช้ในการนำร่องทางทะเลเพื่อระบุตำแหน่งสิ่งอันตรายและทิศทางของน่านน้ำที่ปลอดภัย
เครื่องหมายจตุรทิศจะระบุทิศทางของพื้นที่ปลอดภัยในรูปแบบของจุดทิศหลัก (ตามเข็มทิศ) คือ (เหนือ ตะวันออก ใต้ ตะวันตก) ที่สัมพันธ์กับเครื่องหมาย โดยเครื่องหมายนั้นสามารถสื่อสารได้โดยไม่คำนึงถึงทิศทางและตำแหน่งของเรือที่กำลังเข้าใกล้ ซึ่งตรงกันข้ามกับระบบเครื่องหมายทางข้าง (ซึ่งเป็นที่รู้จักมากกว่า)
ลักษณะของเครื่องหมาย.
ลักษณะและความหมายของเครื่องหมายจตุรทิศนั้นเป็นไปตามข้อกำหนดของสมาคมประภาคารและเครื่องหมายทางเรือระหว่างประเทศ (IALA) 
เครื่องหมายจตุรทิศระบุทิศทางหลักหนึ่งในสีตามเข็มทิศโดย
อาจจะใช้ลำดับของแสงกระพริบแบบเร็วหรือเร็วมากก็ได้ ซึ่งหากใช้วิธีนี้จะช่วยให้สามารถแยกเครื่องหมายที่อยู่ใกล้เคียงกันในระยะสายตากันได้โดยใช้เพียงแสงกระพริบ
นอกจากนี้ยังอาจใช้เครื่องหมายจตุรทิศในการดำเนินการดังต่อไปนี้
การใช้งานอื่น ๆ
เทคนิคการจำ.
เครื่องหมายกรวยชี้ที่ติดไว้ด้านบนของทิศเหนือและทิศใต้สามารถสื่อสารได้ชัดเจน (คือกรวยชี้ขึ้นหรือชี้ลงทั้งสองอัน) ซึ่งส่วนที่เป็นปัญหาคือเครื่องหมายในส่วนของฝั่งตะวันออกและตะวันตก
ส่วนของสี สามารถจดจำได้ด้วยวิธีนี้: เครื่องหมายทรงกรวยทั้งสองจะชี้ไปที่สีดำเสมอ
รฆุราชปุระ

รฆุราชปุระ (อักษรโรมัน: Raghurajpur) เป็นหมู่บ้านมรดกหัตถกรรมในอำเภอปุรี รัฐโอฑิศา ประเทศอินเดีย เป็นที่รู้จักจากบรรดาจิตรกรปัฏฏจิตรชั้นครู, นาฏศิลป์โคติปูวา รวมถึงนาฏกรรมและศิลปหัตถกรรมอื่น ๆ เช่น จิตรกรรมตุสสร (Tussar painting), งานสลักใบลาน, งานสลักหิน ไม้, ของเล่นจากขี้วัว เป็นต้น
ในปี 2000 หลังการค้นคว้าและบันทึกในโครงการโดย INTACH หมู่บ้านได้รับการคัดเลือกเป็นหมู่บ้านมรดกแห่งแรกของรัฐโอฑิศา และพัฒนามาเป็นหมู่บ้านมรดกหัตถกรรม ซึ่งตามมาด้วยการพัฒนาหมู่บ้านและสร้างสรรค์งานศิลปะตามฝาหนังของบ้านเรือนในหมู่บ้าน รฆุราชปุระยังเป็นที่เดียวที่ยังมีการผลิต "ปฏ" (Patas) ซึ่งเป็นของประดับตกแต่งสำหรับวางใต้อาสนะของพระชคันนาถ และบนราชรถทั้งสามในระหว่างการเฉลิมฉลองรถยาตรในนครปุรี ซึ่งห่างออกไป 14  กิโลเมตร และเป็นที่รู้จักจาก เทวาลัยพระชคันนาถ
รัฐบาลและผู้มีส่วนร่วมยังได้ใช้สื่อออนไลน์ในการรณรงค์โฆษณาศิลปะปัฏฏจิตรของหมู่บ้านรฆุราชปุระ
แจฟฟ์นา

แจฟฟ์นา (อักษรโรมัน: Jaffna, /dʒæfnə/) หรือ ยาฬปปาณัม  หรือ ยาปนยะ  เป็นศูนย์กลางการปกครองของอำเภอแจฟฟ์นา และจังหวัดเหนือ ประเทศศรีลังกา ตั้งอยู่บนคาบสมุทรแจฟฟ์นา มีประชากร 88,138 คนในปี ค.ศ. 2012 ถือเป็นเมืองใหญ่สุดในประเทศเป็นอันดับที่ 13 แจฟฟ์นาตั้งอยู่ห่างไปราว จากกันทโรทายซึ่งเป็นศูนย์กลางการค้าของคาบสมุทรแจฟฟ์นามาตั้งแต่สมัยโบราณ ย่านชานเมืองของแจฟฟ์นา นัฬฬูร เคยเป็นราชธานีของอาณาจักรทมิฬ อาณาจักรแจฟฟ์นา ซึ่งมีอายุนานราว 400 ปี
ก่อนเกิดสงครามกลางเมืองศรีลังกา แจฟฟ์นาเคยเป็นเมืองที่มีประชากรหนาแน่นที่สุดเป็นอันดับสอง รองจากเมืองหลวงโคลอมโบ การลุกฮือและความไม่สงบในคริสต์ทศวรรษ 1980 นำไปสู่ความเสียหายอย่างรุนแรง การขับไล่พลเมืองบางส่วน และการเข้ายึดครองโดยทหาร กระทั่งสงครามสิ้นสุดในปี ค.ศ. 2009 ผู้ลี้ภัยและผู้อพยพภายในประเทศเริ่มเดินทางกลับมายังบ้านเกิด ส่วนรัฐบาลและภาคเอกชนเริ่มกลับมาก่อสร้าง ในประวัติศาสตร์แจฟฟ์นาเป็นเมืองที่ถูกแย่งชิงมาอย่างยาวนาน ในสมัยโปรตุเกสเข้ายึดครองได้กลายมาเป็นเมืองท่าของโปรตุเกส จนปี ค.ศ. 1619 ซึ่งดัตช์เข้ามายึดครองแทน ก่อนจะพ่ายให้กับอังกฤษในปี ค.ศ. 1796 ในระหว่างสงครามกลางเมืองศรีลังกา พยัคฆ์ทมิฬอีแลม (LTTE) เข้ายึดครองแจฟฟ์นาในปี ค.ศ. 1986 กองกำลังรักษาความสงบอินเดีย (IPKF) เข้ายึดครองแจฟฟ์นาเป็นช่วงเวลาสั้น ๆ ในปี ค.ศ. 1987 ก่อนที่ LTTE กลับมายึดครองเมืองอีกครั้งในปี ค.ศ. 1989 จนถึง 1995 ซึ่งกองทัพศรีลังกาสามารถยึดคืนแจฟฟ์นามาได้
จาง จงชาง

จาง จงชาง (หรือ รูปโรมันเป็น Chang Tsung-chang; 1881 – 3 กันยายน 1932) เป็นขุนศึกในระหว่างยุคสมัยขุนศึกของสาธารณรัฐจีน เขาเป็นสมาชิกของชุมเฟิ่งเทียน และในปี 1925 ได้รับแต่งตั้งเป็นผู้ว่าการแคว้นชานตงที่ซึ่งเขาปกครองไปอย่างเลวร้ายและทารุณ ในระหว่างนั้นเขายังมีส่วนในการลักลอบขนฝิ่นและมีนางบำเรอมากกว่า 30 คน เขามีชื่อเสียงในทางที่เลวร้ายสำหรับวิถีชีวิตที่หรูหรา จนทำให้เขาได้ชื่อเล่นว่าเป็น "นายพลเนื้อหมา" (โก่วโร่วเจียงจุน; #เปลี่ยนทาง) นิตยสาร "ไทม์" เรียกเขาว่าเป็น "ขุนพลที่ชั่วช้าที่สุด" (basest warlord) กองพลของจางพ่ายให้กับกองทัพปฏิวัติแห่งชาติระหว่างการออกเดินทางขึ้นเหนือในปี 1928 เขาลี้ภัยไปญี่ปุ่นก่อนจะเดินทางกลับมาที่ชานตงในปี 1932 และต่อมาถูกลอบสังหารโดยเจ้าหน้าที่รัฐซึ่งล้างแค้นให้กับบิดาที่เสียชีวิต
ตัวตนและภาพลักษณ์.
<templatestyles src="Template:Quote_box/styles.css" />
คุณบอกให้ผมไปทำอย่างเขาบอกให้ผมไปทำอีกอย่างพวกเอ็งมันสารเลวกันทั้งหมดไปเย็ดแม่เอ็งซะ
"บทกวีว่าด้วยพวกสารเลว" โดย จาง จงชาง
จาง จงชาง เป็นหนึ่งในขุนศึกที่มีชื่อเสียงในทางเลวร้ายและเป็นที่รู้จักที่สุดคนหนึ่งในประวัติศาสตร์จีน ตำนานล้อเลียนและชีวประวัติจริงของเขาแยกออกจากกันได้ยาก นักวิจัย แม็ทธิว อาร์ พอร์ตวู้ด (Matthew R. Portwood) และ จอห์น พี ดัน (John P. Dunn) ระบุว่าคู่ต่อสู้ของเขามักบรรยายถึงจางในรูป "ภาพจำของความชั่วร้ายและความโลภ" ("a poster boy for evil and avarice") นักประวัติศาสตร์ อาร์เธอร์ วอลดรอน ระบุว่าในบรรดาขุนศึกทั้งหมดในสมัยนั้น จางเป็นคนที่ "น่าจะเป็นคนเดียวที่ถูกมองหยามมากที่สุด" คู่ต่อสู้ของเขาระบุว่าพฤติกรรมของจางนั้น "โหดร้ายทารุณแบบไม่มีสมอง" ("mindlessly brutal") ในระหว่างการยุทธ์ และเขายัง "มีร่างกายอย่างช้าง สมองอย่างหมู และอารมณ์รุนแรงอย่างเสือ" จางเป็นที่รู้จักในทางไม่ดีจากงานอดิเรกของเขาซึ่งเขาใช้ดาบฟันกะโหลกของนักโทษให้แตกเป็นส่วน ๆ และจับผู้เห็นต่างแขวนคอจากเสาโทรศัพท์ แม้จะมีชื่อเสียงในทางลบ แต่จางก็เป็นที่รู้จักในฐานะบุคคลที่ชอบเข้าสังคม มีเสน่ห์ และให้ความเคารพแก่กองพลของตนและผู้สนับสนุน รวมถึงมีบรรยายไว้ว่าเป็นบุคคลที่มีความกล้า และเป็น "คนกระหายสงคราม" แม้จะมีผู้ระบุว่าเขาเป็นหนึ่งในนายพลที่มีพรสวรรค์ที่สุดคนหนึ่งในบรรดาขุนศึกจีน แต่ข้อเสนอนี้ก็ถูกวิจารณ์และปฏิเสธ
จางชอบที่จะโอ้อวดขนาดจู๋ของตนเอง ข้อเท็จจริงนี้กลายมาเป็นหนึ่งในตำนานสืบทอดของเขา เขาเป็น "ชายเจ้าชู้เลื่องชื่อ" และมีคู่ครองหลายคน ในยามที่เขาเรืองอำนาจสูงสุด เขามีนางสนมอยู่ 30-50 คนจากชาติต่าง ๆ แต่ละคนมีหมายเลขประจำตัว เพราะเขาไม่สามารถจำชื่อหรือพูดภาษาของแต่ละคนได้ "ไทม์" ระบุว่านางบำเรอแต่ละคนถูกบังคับตัวมาจากครอบครัวที่ร่ำรวยในชานตง นางบำเรอของเขามีทั้งชาวจีน ญี่ปุ่น รัสเซีย เกาหลี มองโกเลีย และมีคนอเมริกันอย่างน้อยคนหนึ่ง มีการบันทึกว่าจางกินเนื้อหมาเชาเชาสีดำทุกวัน ซึ่งเชื่อกันว่าช่วยเพิ่มสมรรถภาพทางเพศชาย
แม้เขาจะรู้หนังสือบ้างไม่รู้บ้าง (semi-literate) แต่จางก็เป็นที่รู้จักจากงานเขียนกวีของเขา แม้บทกวีเหล่านี้จะถูกมองว่าค่อนข้างห่วย บทกวีของเขา เช่น บทกวีว่าด้วยพวกสารเลว ("Poem about bastards"), บทกวีทะเลต้าหมิง ("Daming Lake poem"), บทกวีการเดินทางไปยังศาลาเผิงไหล ("Visiting Penglai Pavilion") และ บทกวีขอฝน ("Pray for Rain") แหล่งข้อมูลบางแหล่งเชื่อว่าบทกวีเหล่านี้สร้างขึ้นมาโดยคู่แข่งทางการเมืองของเขาเพื่อทำให้จางเสื่อมเสียชื่อเสียง เมื่อถามว่าเขามีการศึกษาหรือไม่ เขามักจะตอบว่าเขาจบมาจาก "วิทยาลัยของป่าไม้สีเขียวขจี" (ซึ่งคือ วิชาการเป็นโจร)
อูโอเก็ง

อูโอเก็ง (; โรมาจิ: "Uoken", 13 กรกฎาคม 1965 –) ชื่อจริงว่า ซาซากิ มาโกโตะ (佐々木 誠) เป็นนักพากย์และนักแสดง ชาวญี่ปุ่น เกิดที่จังหวัดไซตามะ สังกัดเค็นยูออฟฟิศ
งานอดิเรกคือฟุตซอลและการปีนเขา ความสามารถพิเศษคือการถ่ายภาพ ช่วงเสียงเป็นแบบเทเนอร์ ส่วนสูง 165 ซม.
ชื่อในวงการของเขา 魚建 นั้นบางครั้งก็ถูกเขียนแยก 魚 กับ 建 เป็นชื่อและนามสกุล แต่จริง ๆ ที่ถูกต้องคือเขียนติดกัน ไม่ต้องแบ่ง
โทโมฮิโตะ ทากัตสึกะ

โทโมฮิโตะ ทากัตสึกะ (; โรมาจิ: "Takatsuka Tomohito", เกิด 25 สิงหาคม 1992) เป็น นักพากย์ และ นักร้อง ชาวญี่ปุ่น เกิดที่โตเกียว สังกัดเมาซูโปรโมชัน ส่วนสูง 174 ซม. มีชื่อเล่นว่า ทากาปิ (たかぴ)
อีเอฟแอลลีกทู ฤดูกาล 2023–24

อีเอฟแอลลีกทู ฤดูกาล 2023–24 (หรือเรียกว่า สกายเบต ลีกทู ด้วยเหตุผลด้านการสนับสนุน) เป็นฤดูกาลที่ 20 ของอีเอฟแอลลีกทูภายใต้ชื่อปัจจุบันและเป็นฤดูกาลที่ 32 ภายใต้รูปแบบลีกในปัจจุบัน เริ่มต้นฤดูกาลในวันที่ 5 สิงหาคม 2023
ตารางคะแนน.
<onlyinclude></onlyinclude>
เล็กซิส คิง

ไบรอัน แซกชารี พิลแมน (Brian Zachary Pillman; เกิด 9 กันยายน ค.ศ. 1993) หรือที่รู้จักกันดีในชื่อ ไบรอัน พิลแมน จูเนียร์ (Brian Pillman Jr.) เป็นนักมวยปล้ำอาชีพชาวอเมริกัน ปัจจุบันเขาเซ็นสัญญากับ WWE ในชื่อ เล็กซิส คิง (Lexis King) เขาเป็นที่รู้จักจากผลงานใน All Elite Wrestling (AEW) และ Major League Wrestling (MLW) นักมวยปล้ำรุ่นที่สอง เขาเป็นบุตรชายของ ไบรอัน พิลแมน
กีฬาคาราเต้ในเวิลด์เกมส์ 2022

กีฬาคาราเต้ในเวิลด์เกมส์ 2022 จะแข่งขันเมื่อวันที่ 8-9 กรกฎาคม ค.ศ. 2022 ที่บิลแบทเทิลโคลีเซียม, วิทยาลัยเบอร์มิงแฮม-เซาเทิร์น เมืองเบอร์มิงแฮม รัฐแอละแบมา สหรัฐ เดิมกำหนดจะจัดขึ้นในเดือนกรกฎาคม ค.ศ. 2022 แต่การแข่งขันถูกเลื่อนออกไปเป็นผลจากการแข่งขันกีฬาโอลิมปิกฤดูร้อน 2020 ถูกเลื่อนออกไปเป็นเดือนกรกฎาคม ค.ศ. 2021 เนื่องจากการระบาดทั่วของโควิด-19
ประเทศที่เข้าร่วมแข่งขัน.
<templatestyles src="Div col/styles.css"/>
กีฬายิมนาสติกกายกรรมในเวิลด์เกมส์ 2022

กีฬายิมนาสติกกายกรรมในเวิลด์เกมส์ 2022 จะแข่งขันเมื่อวันที่ 15-17 กรกฎาคม ค.ศ. 2022 ที่เลกาซีอารีน่า เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬายิมนาสติกแอโรบิกในเวิลด์เกมส์ 2022

กีฬายิมนาสติกแอโรบิกในเวิลด์เกมส์ 2022 จัดการแข่งขันเมื่อวันที่ 12-13 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
พ็อทซ์ดาเมอร์พลัทซ์

พ็อทซ์ดาเมอร์พลัทซ์ ([ˈpɔt͡sdamɐ plat͡s] ; #เปลี่ยนทาง) เป็นจัตุรัสสาธารณะและทางแยกจราจรในใจกลางของเบอร์ลิน ประเทศเยอรมนี ตั้งอยู่ห่างจากประตูบรันเดินบวร์คและอาคารรัฐสภาไปทางทิศใต้ ใกล้กับมุมด้านทิศตะวันตกเฉียงใต้ของสวนเทียร์การ์เทิน จัตุรัสนี้ตั้งชื่อตามเมืองพ็อทซ์ดัมซึ่งอยู่ห่างออกไป เป็นจุดที่ถนนเก่าจากพ็อทซ์ดัมผ่านกำแพงนครเบอร์ลินที่ประตูพ็อทซ์ดัม พื้นที่นี้ถูกทำลายราบในระหว่างสงครามโลกครั้งที่สอง และถูกทิ้งไว้โดยไม่ได้พัฒนาในระหว่างสงครามเย็นที่ซึ่งกำแพงเบอร์ลินผ่ากลาง กระทั่งการรวมประเทศเยอรมนีเป็นต้นมา จัตุรัสนี้จึงมีโครงการการพัฒนาใหญ่ ๆ เกิดขึ้น
ในการพัฒนาใหญ่หลังการรวมชาติ พื้นที่ของจัตุรัสแบ่งเป็นสี่ส่วน โดยส่วนที่ใหญ่ที่สุดเป็นของไดม์เลอร์-เบนซ์ซึ่งว่าจ้างเรนโซ ปีอาโน สถาปนิกชาวอิตาลี เป็นผู้ออกแบบโดยรวม โครงการส่วนไดม์เลอร์นี้ใช้งบประมาณ 2 พันล้านดอลลาร์ และประกอบไปด้วยราวอาคารเดี่ยวที่สถาปนิกคนอื่น ๆ ออกแบบประมาณ 19 อาคาร พื้นที่ส่วนที่สองซึ่งมีขนาดรองลงมาเป็นของโซนี่ซึ่งสร้างโซนี่เซ็นเตอร์เป็นสำนักงานใหญ่ภาคยุโรป ออกแบบโดยเฮลมุต ยาห์น และได้รับแรงบันดาลใจมาจากภูเขาฟูจิ นอกจากนี้ยังมีส่วนของอาคารสูง 26 ชั้น ซึ่งเป็นสำนักงานของด็อยท์เชอบาน
กีฬาทางอากาศในเวิลด์เกมส์ 2022

กีฬากีฬาทางอากาศในเวิลด์เกมส์ 2022 จัดการแข่งขันเมื่อวันที่ 9-12 กรกฎาคม ค.ศ. 2022 ที่บาร์เบอร์มอเตอร์สปอร์ตพาร์ค เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬายิงธนูในเวิลด์เกมส์ 2022

กีฬายิงธนูในเวิลด์เกมส์ 2022 จัดการแข่งขันเมื่อวันที่ 8-15 กรกฎาคม ค.ศ. 2022 ที่เขตประวัติศาสตร์เอวอนเดลพาร์ค เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาโรลเลอร์สเกตลีลาในเวิลด์เกมส์ 2022

กีฬาโรลเลอร์สเกตลีลาในเวิลด์เกมส์ 2022 จัดการแข่งขันเมื่อวันที่ 16-17 กรกฎาคม ค.ศ. 2022 ที่เบอร์มิงแฮมครอสเพล็กซ์ เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาแฮนด์บอลชายหาดในเวิลด์เกมส์ 2022

กีฬาแฮนด์บอลชายหาดในเวิลด์เกมส์ 2022 จัดการแข่งขันเมื่อวันที่ 11-15 กรกฎาคม ค.ศ. 2022 ที่สลอสส์เฟอร์เนซส์ เมืองเบอร์มิงแฮม รัฐแอละแบมา สหรัฐ
กีฬาบิลเลียดในเวิลด์เกมส์ 2022

กีฬาบิลเลียดในเวิลด์เกมส์ 2022 จัดการแข่งขันเมื่อวันที่ 13-17 กรกฎาคม ค.ศ. 2022 ที่ศูนย์การประชุมเบอร์มิงแฮมเจฟเฟอร์สัน เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาเปตองในเวิลด์เกมส์ 2022

กีฬาเปตองในเวิลด์เกมส์ 2022 จัดการแข่งขันเมื่อวันที่ 12-13 กรกฎาคม ค.ศ. 2022 ที่มหาวิทยาลัยแอละแบมาเบอร์มิงแฮม เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาโบว์ลิ่งในเวิลด์เกมส์ 2022

กีฬาโบว์ลิ่งในเวิลด์เกมส์ 2022 จัดการแข่งขันเมื่อวันที่ 8-11 กรกฎาคม ค.ศ. 2022 ที่เบอร์มิงแฮม–เจฟเฟอร์สันคอนเวนชั่นคอมเพล็กซ์ เมืองเบอร์มิงแฮม รัฐแอละแบมา สหรัฐ 
ประเทศที่เข้าร่วมแข่งขัน.
<templatestyles src="Div col/styles.css"/>
สะพานเจริญศรัทธา 37

สะพานเจริญศรัทธา 37 หรือชาวนครปฐมรู้จักในชื่อ สะพานยักษ์ เป็นสะพานที่ตั้งอยู่ในตำบลพระปฐมเจดีย์ อำเภอเมืองนครปฐม จังหวัดนครปฐม สร้างข้ามคลองเจดีย์บูชาที่ถนนรถไฟ อยู่ระหว่างวัดพระปฐมเจดีย์กับสถานีรถไฟนครปฐม สะพานตั้งอยู่ทิศเหนือของพระปฐมเจดีย์ด้านวิหารโถงซึ่งประดิษฐานพระร่วงโรจนฤทธิ์
ประวัติ.
พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างขึ้นข้ามคลองเจดีย์บูชาเพื่อใช้เป็นเส้นทางเสด็จพระราชดำเนินจากสถานีรถไฟนครปฐมไปนมัสการองค์พระปฐมเจดีย์ โดยมีสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ทรงออกแบบสะพานคอนกรีตแบบใหม่ อย่างไรก็ดีจากข้อมูลรายงานการอนุรักษ์สะพานเจริญศรัทธา อำเภอเมือง จังหวัดนครปฐม พ.ศ. 2548 ฉบับอัดสำเนา โดย สำนักศิลปากรที่ 2 จังหวัดสุพรรณบุรี รายงานว่า "สมเด็จเจ้าฟ้ากรมพระยานริศฯ ทรงรับราชการสนองพระเดชพระคุณในทางการช่างการออกแบบจนกระทั่งถึง พ.ศ. 2465 จึงทรงเปลี่ยนไปรับตำแหน่งกรรมการสภาการคลัง จึงอาจเป็นไปได้ว่าทรงมีส่วนในการให้คำปรึกษาในการออกแบบสะพานเจริญศรัทธา"
พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้เจ้าพระยายมราช เสนาบดีกระทรวงนครบาลจัดช่างผู้ชำนาญจากพระนครมาร่วมสร้าง จัดสร้างขึ้นด้วยพระราชทรัพย์ส่วนพระองค์ เป็นสะพานชุดสุดท้ายในหมู่สะพานชุดเจริญ เพียงสะพานเดียวที่ทรงโปรดเกล้าฯ ให้สร้างขึ้นในหัวเมืองจังหวัดนครปฐม พระองค์เสด็จพระราชดำเนินมาทรงเปิดสะพานเจริญศรัทธา เมื่อวันที่ 14 มกราคม พ.ศ. 2461 
สถาปัตยกรรม.
สะพานเจริญศรัทธา 37 มีขนาดกว้าง 4 วา 1 ศอก ยาว 17 วา 1 ศอก มีพนัก 2 ข้าง มีซุ้มโคมไฟฟ้าอยู่บริเวณปลายสะพานทั้ง 2 ด้าน ข้างละ 2 ซุ้ม ในการก่อสร้างใช้พระราชทรัพย์ส่วนพระองค์ประมาณ 49,537.55 บาท
สถาปัตยกรรมของสะพานเจริญศรัทธา มีการประยุกต์รูปแบบศิลปะทวารวดีมาใช้ในการตกแต่งสะพาน ตั้งแต่เสาสะพาน ซุ้มประดับ ยักษ์แบก และลวดลายพันธุ์พฤกษาต่าง ๆ ด้านหน้าคานทั้งสามชั้นประดับด้วยลายรูปยักษ์แบก ราวสะพานประดับด้วยดอกบัวและสัญลักษณ์ทางพระพุทธศาสนา และบริเวณยอดซุ้มประดับด้วยลายพระปรมาภิไธยประจำรัชกาลที่ 6
เพ็ญแข กัลย์จาฤก

เพ็ญแข กัลย์จาฤก (เกิด 25 กุมภาพันธ์ 2467) เป็น นักร้อง นักดนตรี นักแสดงชาวไทย มีผลงานเพลงที่มีชื่อเสียงคือ เพลงเจ็ดวันที่ฉันเหงา (Seven Lonely Days) เพลงราตรีเมืองจีน (Shina No Yoru) เพลงดอกบัวแดง (Akai Suiren) เป็นต้น
ประวัติ.
เพ็ญแข กัลย์จาฤก เกิดเมื่อวันที่ 27 กุมภาพันธ์ พ.ศ. 2467 ที่กรุงเทพมหานคร เป็นบุตรของนายวีระและนางทองคำ กัลย์จาฤก เริ่มเข้ารับการศึกษาจาก โรงเรียนเสตผลพิทยา และศึกษาต่อที่โรงเรียนนาฏดุริยางค์ ปี พ.ศ. 2484 รุ่นเดียวกับครูประสิทธิ์ ถาวร เริ่มเป็นนักร้องตั้งแต่อายุ 13 ปีขณะกำลังศึกษาอยู่ โดยได้บันทึกแผ่นเสียงเพลงไก่แก้วและเพลงพุทธคุณ บทประพันธ์ของหลวงวิจิตรวาทการ
เมื่อสำเร็จการศึกษาได้ร่วมกับน้องชายประดิษฐ์ กัลย์จาฤก ตั้งวงดนตรีสากลชื่อ คณะศิลปจารึก ในปี พ.ศ. 2486 ต่อมาได้ร้องเพลงประจำไนต์คลับต่าง ๆ เพ็ญแขสามารถร้องเพลงภาษาจีนและอังกฤษได้ดี เป็นนักร้องหญิงคนแรกที่ร้องเพลงแปลงจากทำนองจีนและญี่ปุ่นเพราะต้องร้องไห้ทหารญี่ปุ่นฟังในไนต์คลับระหว่าง สงครามโลกครั้งที่สองเป็นประจำทุกคืน
เพลงที่แปลงทำนองมาจากต่างชาติ เช่น เพลงกุหลาบที่ฉันรัก เจ็ดวันที่ฉันเหงา ดอกบัวแดง ผู้ชายมีกี่ใจ โลกนี้มีสุข ลืมแล้วหรือดวงใจ ไม่พบกันเลย พุทธคุณปกป้อง นอกจากนี้ยังมีเพลงที่เป็นไทยสากลแท้ ๆ เช่น เพลินเพลง สอิ้งรัก เปลวทอง หงส์ติดแร้ว ฟังเพลงดีกว่า และได้ร้องเพลงสนุกสนานแบบติดตลกไว้บ้างเป็นเพลงรำวงคู่กับ อุโฆษ จันทร์เรือง เช่น ออระแร้อรชร เกลือจิ้มเกลือ เศรษฐีกำมะลอ เป็นต้น
ชีวิตครอบครัว.
เพ็ญแข แต่งงานกับนักดนตรีชื่อ จำนรรค์ กุณฑลจินดา มีบุตรชายเป็นนักดนตรี โดยในปี พ.ศ. 2550 เพ็ญแขยังมีสุขภาพดี มีบ้านพักอยู่ที่เมืองพัทยา
ทุ่นขอน

ทุ่นขอน  เป็นทุ่นทรงสูง บางครั้งสามารถลอยตัวอยู่บนน้ำในลักษณะตั้งตรงได้ มีลักษณะพิเศษคือพื้นที่หน้าตัดผิวน้ำมีน้อย และมีน้ำหนักมาก เนื่องจากสามารถเป็นแพลตฟอร์มที่สามารถใช้งานได้อย่างมั่นคงในมหาสมุทร ทุ่นขอนจึงเป็นที่นิยมสำหรับการสำรวจทางสมุทรศาสตร์ เนื่องจากทุ่นมีพื้นที่หน้าตัดบนผิวทะเลน้อยและมวลของทุ่นที่มากทำให้ตัวทุ่นขอนไม่ตอบสนองมากนักกับแรงคลื่น ด้วยคุณลักษณะนี้จึงทำให้ทุ่นขอนแตกต่างจากทุ่นลอยน้ำขนาดใหญ่แบบอื่น ๆ เช่น ทุ่นจักร (Discus buoys) ที่มีลักษณะเป็นทุ่นที่ไปตามคลื่น ทุ่นขอนมักถูกใช้เป็นฐานที่ถูกยึดตรึ่งไว้มั่นคงสำหรับอุปกรณ์ตรวจวัดคลื่นทะเล และตรวจสอบปฏิสัมพันธ์ระหว่างอากาศและทะเล โดยทุ่นขอนมีความยาวตั้งแต่ไม่กี่ฟุตไปจนถึงขนาดเรือ RP PLIP ที่มีความสูง 108 เมตร และเพื่อหลีกเลี่ยงปัญหาที่อาจเกิดขึ้นได้จากการปล่อยและเก็บกู้ทุ่นจากเรือ จึงได้มีการศึกษาการใช้งานทุ่นขอนขนาดใหญ่จากเฮลิคอปเตอร์
สำหรับชื่อเรียกว่าทุ่นขอนนั้น เป็นชื่อที่ถูกใช้งานโดยกองทัพเรือบนคู่มือและเอกสารต่าง ๆ ที่เผยแพร่ของกองทัพ
นางงามนานาชาติ 1960

นางงามนานาชาติเป็นการจัดประกวดครั้งแรก จัดเมื่อ 12 สิงหาคม 1960 หอประชุมเทศบาลลองบีช, ลองบีช (รัฐแคลิฟอร์เนีย), สหรัฐอเมริกา มีผู้ประกวดทั้งหมด 52 คน เอสเตลล่า มาร์เกซ จาก โคลอมเบีย เป็นผู้ชนะคนแรกและได้รับมงกุฎ 
นางงามนานาชาติ ถูกจัดขึ้นเนื่องจากปัญหาภายในกับนางงามจักรวาล
ผู้เข้าประกวด.
ผู้เข้าประกวดทั้ง52คนเข้าร่วมการประกวดครั้งนี้
ยกเลิกการเข้าร่วม.
 รัฐฮาวาย – กอร์เดียน เลย์เลอฮูวา ลี(ถอนตัว)#เปลี่ยนทาง 
 ยูโกสลาเวีย – ทาเนีย เวลิช